David Benefield - WSOP 2013 - Lue esittely ja katso video!
WSOP:n pääturnausfinalistit esittelyssä: David Benefield
24 heinäkuu 2013 Tehnyt PokerListings.fi
High-stakes pokerin ikoni David Benefield selviytyi myös vuoden 2013 WSOP:n pääturnauksen finaalipöytään.
Benefield on osa live- ja verkkopokerin tunnettua pelaajakuntaa jo vuosikausia. Siitä huolimatta, että hän vuonna 2009 ilmoitti lopettavansa pokerin ja aloittavansa uuden elämän, on hänelle kertynyt jo 600.000 dollaria live-turnausansioita.
Nettipeleissä mies tunnetaan nimellä ”Raptor”, ja Benefield on valmentanut myös ansiokkaasti Cardrunners.com sivustolla. Mies oli myös erittäin menestyksekäs nettikäteispelaaja ennen kuin hän päätti lopettaa uransa.
Benefield vaihtoi pokerin kiinan kielen ja politiikan opiskeluun. Mies teki hienon paluun, kun finaalipöydästä lähtee mukaan ainakin 733.224 taalaa.
Lukioaikojen Baseball-uran päätyttyä Benefield löysi pokerin ja se onkin ollutkin osa hänen elämäänsä siitä lähtien.
Benefield on päässyt rahoille WSOP:ssa aikaisemmin jo 12 kertaa, mutta tämä on ehdottomasti suurin rahastus WSOP:sta ja ylipäätänsä turnauksista. Tosin mies on voittanut parhaimmillaan 2 miljoonaa dollaria päivässä verkkopokerissa.
Live-pokerin tähänastinen kohokohta hänelle oli vuoden 2012 WSOP Europen Cannesin osakilpailun high stakes-pelit, jossa hän sijoittui kahdeksanneksi.
Benefield lähtee marraskuun finaalipöytään heikoimmista asemista. Hän ottaa finaalipöytään mukaan 6.375.000 pelimerkkiä.
Faktat David Benefieldistä
Kansallisuus: Yhdysvallat
Kotikaupunki: Arlington, Texas
Verkkopeleissä tunnetaan nimellä: Raptor
Rahastukset yhteensä live/online: $633.243 / yli $5 miljoonaa
Suurin turnausrahastus tähän mennessä: $150,035 - 2012 WSOP Europe 50k High Roller
Twitteristä löydät hänet: @DWBenefield